Γιώργος Καφταντζής

Ο **Γιώργος Καφταντζής** (22 Μαρτίου 1920 - 12 Μαρτίου 1998) ήταν Έλληνας συγγραφέας, ποιητής και πεζογράφος από την Ηράκλεια Σερρών.

## Βιογραφικά στοιχεία
Γεννήθηκε στην Ηράκλεια Σερρών. Γόνος καλλιεργημένης οικογένειας, έχασε τον πατέρα του σε ηλικία 11 ετών. Ατίθασος και διαρκώς επαναστατημένος οργανώθηκε, μαθητής ακόμη, στην αριστερά. Το 1940 ο θάνατος της αδελφής του Ιωάννας έγινε αφορμή για να γράψει την πρώτη του ποιητική συλλογή *Τα μοιρολόγια*. Πήρε μέρος στη Μάχη της Κρήτης, από την οποία εμπνεύστηκε τις *Δώδεκα μέρες*, και ήταν κορυφαίο στέλεχος της ΕΠΟΝ (με το όνομα Μαλέας) στην Εθνική Αντίσταση, περίοδο που σφράγισε το λογοτεχνικό του έργο. Πρωτοστάτησε στο περιοδικό «Ξεκίνημα» του Εκπολιτιστικού Ομίλου του Πανεπιστημίου Θεσσαλονίκης και αργότερα ίδρυσε περιοδεύοντα θίασο στο Βουνό (Δυτική Μακεδονία). Παντρεύτηκε την Αλκμήνη Σιμώτα και απέκτησαν δυο παιδιά. Έζησε και δικηγόρησε στις Σέρρες, την αγαπημένη του πόλη, όπου ανέπτυξε πλούσια κοινωνική και πολιτιστική δράση και δημιούργησε το τεράστιο (47 τίτλοι) συγγραφικό έργο του, ιστορικό, ποιητικό, πεζογραφικό, θεατρικό και πλήθος άρθρων σε περιοδικά και εφημερίδες. Ασχολήθηκε με τη ζωγραφική. Τα περισσότερα θεατρικά του έργα παρουσιάστηκαν επί σκηνής. Μέρος των ποιημάτων του μελοποιήθηκε. Η τηλεόραση του αφιέρωσε εκπομπές. Ο ίδιος και το έργο του τιμήθηκαν στην Ελλάδα και το εξωτερικό. Η πόλη του τον τίμησε δίνοντας το όνομά του σε κεντρική πλατεία, όπου στήθηκε ο ανδριάντας του.

## Συνολική Εργογραφία
*Μοιρολόγια, ποιήματα (1940, 1948)
*Ό,τι θέλει ο λαός, θεατρική επιθεώρηση (1944)
*Εαμική παρέλαση, θεατρική επιθεώρηση (1945)
*Ματωμένη γη, νουβέλα (1947)
*Σερραϊκές τρέλες, θεατρική επιθεώρηση 1950
*Ουράνια στάχυα, ποιήματα 1952
*Η Ελληνίδα ψηφίζει, θεατρική επιθεώρηση 1953
*Δώδεκα μέρες, μυθιστόρημα 1955
*Το πανηγύρι της φωτιάς, ποιήματα 1959
*Δύσκολες χρονιές, ποιήματα 1959
*Η προίκα, μονόπρακτο 1960
*Η μπαλάντα του φεγγαριού, ποιήματα 1961
*Αναθήματα, ποιήματα 1966
*Ιστορία της πόλεως Σερρών και της περιφερείας της, τ.3, 1967,1972,1996
*Φυλές της περιφέρειας Σερρών, 1969
*Οι ελεγείες, ποιήματα 1971
*Σερραϊκή Προσωπογραφία, 1972
*Ιστορία της Ηράκλειας Ν. Σερρών, 1973
*Νίκος Μπελογιάννης, ποιήματα 1977
*Το πηγάδι, μονόπρακτο 1978
*Ο βασιλιάς και το σκουλήκι, μονόπρακτο 1978
*Τα δημοτικά τραγούδια του Ν. Σερρών, ανθολογία, 1978
*Το φονικό, μονόπρακτο 1979, 1990
*Η σερραϊκή χρονογραφία του Παπασυναδινού, 1982, 1989
*Τα δημοτικά τραγούδια του Ν. Σερρών, ανθολογία 1978
*Το Πανεπιστήμιο Θεσσαλονίκης τον καιρό της Κατοχής, 1983, 1998
*Τα παραλειπόμενα, ποιήματα 1985
*Οι Σέρρες άλλοτε και τώρα, αφιέρωμα 1985
*Τα ποιήματα 1940-1987, ποιήματα 1988
*Τα νομίσματα της Αρχαίας Αμφίπολης, 1989
*Θέατρο στα βουνά της Δ. Μακεδονίας τον καιρό της Κατοχής 1990
*Η πύλη, μονόπρακτο 1990
*Τα διηγήματα Α΄, διηγήματα 1991
*Ορφέας Σερρών 1905-1991, 1991
*Περίπλους, ποιήματα 1991
*Το πόδι του παγωνιού, ποιήματα 1992
*Ο λαβύρινθος, δίπρακτο 1992
*Ο ναός των Αγίων Θεοδώρων Σερρών, 1993
*Βιογραφικά-Εργογραφικά, αυτοβιογραφία, 1993
*10 μονόπρακτα, 1997
*Η Ιερά Μονή της Βήσσανης, 1998
*Το ναζιστικό στρατόπεδο Παύλου Μελά Θεσσαλονίκης 1941-1944, 1999, 2001
*Εμμανουήλ Παπάς, 1999
*Οι φωτογραφίες, ποιήματα 2000
*Το νέο εορτολόγιο,  2003

Κατηγορία:Έλληνες συγγραφείς του 20ού αιώνα
Κατηγορία:Έλληνες θεατρικοί συγγραφείς
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Μέλη της ΕΠΟΝ